**ОБЩИНСКА ИЗБИРАТЕЛНА КОМИСИЯ ГРАД ПЪРВОМАЙ**

**П Р О Т О К О Л № 42**

**ОТ ПРОВЕДЕНО ЗАСЕДАНИЕ НА ОИК ПЪРВОМАЙ**

**Днес, 03.11.2019 година /неделя/ от 08:00 часа се проведе заседание на Общинската избирателна комисия град Първомай. Присъстваха: Руска Петрова Димова - председател на ОИК, Гергана Славчева Ганчева – зам. председател, Елена Захариева Ангелова – зам. председател, Петрана Иванова Димитрова – секретар на ОИК и членовете на ОИК: Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова, Донка Рашева Тодорова и Никола Петков Николов.**

Председателят на ОИК предложи проектите за Решения да бъдат докладвани от Петрана Димитрова – секретар на ОИК, и предложи заседанието да протече при следния

**ДНЕВЕН РЕД:**

**1. Вземане на решение по постъпила жалба вх. № 5/03.11.2019 г. в регистъра за жалби и сигнали на ОИК Първомай.**

**2. Вземане на решение по постъпила жалба вх. № 6/03.11.2019 г. в регистъра за жалби и сигнали на ОИК Първомай.**

Други предложения не бяха направени.

Гласува се направеното предложение за дневен ред на комисията.

**Гласували „За”: Руска Петрова Димова, Гергана Славчева Ганчева, Елена Захариева Ангелова, Петрана Иванова Димитрова, Емануил Желязков Димитров, Илко Стойчев Динков, Стоян Керанов Стоянов, Стойка Славенова Митрова, Красимира Николаева Дамянова, Донка Рашева Тодорова, Никола Петков Николов.**

**Пристъпи се към изпълнение на дневния ред.**

**По точка първа от дневния ред:**

Във входящия регистър за жалби и сигнали на ОИК Първомай под вх. № 5 от 03.11.2019 г. в 06:58 ч. е постъпила по имейл жалба от Минка Маринова Иванова, в която е посочила няколко лица, които, според нея, фигурират в списъка на избирателите без да имат необходимата адресна регистрация. Моли, същите лица да не бъдат допуснати до гласуване.

След като ОИК Първомай направи справка в ГРАО на посочените в жалбата лица, установи, че всички имат необходимата адресна регистрация, която им дава право да гласуват в населеното място (с. Брягово).

Предвид горното и на основание чл. 87, ал. 1, т. 22 от ИК, ОИК Първомай взе следното:

**РЕШЕНИЕ № 161 – МИ**

**Не констатира нарушения на ИК. ОИК Първомай дава указания на председателя на СИК № 32 (с. Брягово) да допусне до гласуване посочените в жалбата лица.**

Решението на ОИК може да се обжалва пред ЦИК по реда на чл. 88, ал. 1 от Изборния кодекс в срок от 3 дни от обявяването му.

**По точка втора от дневния ред:**

Във входящия регистър за жалби и сигнали на ОИК Първомай под вх. № 6 от 03.11.2019 г. в 06:59 ч. е постъпила по имейл жалба от Запрян Иванов Петков, в която е посочил лице, което, според него, фигурира в списъка на избирателите без да има необходимата адресна регистрация. Моли, същото лице да не бъде допуснато до гласуване.

След като ОИК Първомай направи справка в ГРАО на посоченото в жалбата лице, установи, че има необходимата адресна регистрация, която му дава право да гласува в населеното място (с. Брягово).

Предвид горното и на основание чл. 87, ал. 1, т. 22 от ИК, ОИК Първомай взе следното:

**РЕШЕНИЕ № 162 – МИ**

**Не констатира нарушения на ИК. ОИК Първомай дава указания на председателя на СИК № 32 (с. Брягово) да допусне до гласуване посоченото в жалбата лице.**

Поради изчерпване на дневния ред председателят закри заседанието.

**Председател:**

**Руска Димова**

**Секретар:**

**Петрана Димитрова**